་ཆོད་པ། མཛེས་ལྡན་མགོན་པོའི་ཞལ་གྱི་དཀྱིལ་འཁོར་
ཀའ་ཐག་མཐའ་ཆད་ཅང་མ་ཆད་པ།
མཛེས། །མཛེས་པའི་དབུ་སྐྱེས་མཐོན་ཀའི་མདངས་ཀྱིས་མཛེས། །མཛེས་པའི་སེན་མོ་ཟངས་འོད་
འབར་བས་མཛེས། །མཛེས་ཤིང་རྣམ་མང་ལོངས་སྐུའི་ཆས་ཀྱིས་མཛེས། །རྐང་པ་བཞི་ཀའི་ཐོག་
28

མེ་ལོང་མའི་སརྒ་གསུམ་གྱིས་བསྟན་དོན་དཔེར་བརྗོད་ཀྱི་སྒོ་ནས་འཇིག་རྟེན་དབང་ཕྱུག་སྤྱན་རས་གཟིགས་ལ་བསྔགས་པ།
མཐར་ཆོད་ཅིང་མ་ཆོད་པ། དཔལ་ལྡན་འགྲོ་བའི་ལྷ་ཁྱོད་ཚོགས་གཉིས་བྱེ་བའི་དཔལ་ལྡན། །
དཔལ་ལྡན་གསུང་གི་དབང་ཕྱུག་ཞི་བསིལ་གཏེར་གྱི་དཔལ་ལྡན། །དཔལ་ལྡན་སྤྲུལ་པའི་རོལ་གར་
གྲངས་མེད་དགྱེས་པའི་དཔལ་ལྡན། །དཔལ་ལྡན་ཐུགས་རྗེའི་འོད་ཀྱིས་འགྲོ་ཁམསགསལ་བའི་
དཔལ་ལྡན། །
རྐང་པ་བཞི་ཀའི་གནས་གསུམ་དུ་ཆོད་པ། མཛེས་བརྗིད་ཆུ་སྐྱེས་མཛེས་ལྟར་བཞིན་རས་
མཛེས། །མཛེས་སྒེག་དཔལ་འབར་མཛེས་ལྡན་གང་སྐུ་མཛེས། །མཛེས་བྱེད་ཡིད་འོང་མཛེས་པའི་
རྒྱན་གྱིས་མཛེས། །མཛེས་སོ་ཟླ་བཞིན་མཛེས་པ་ཡིད་མཚོར་མཛེས། །རྐང་པ་བཞི་ཀའི་གནས་
གསུམ་དུ་ཡོད་ཅིང་ཆོད་ཅིང་མ་ཆོད་པ། མཛེས་མཛེས་ཟླ་བའི་བཞིན་མཛེས་མཛེས་ལྡན་མཚན་མས་
མཛེས་མཛེས། །མཛེས་མཛེས་རང་གི་འོད་མཛེས་མཛེས་པ་རྒྱང་ནས་མཛེས་མཛེས། །མཛེས་
མཛེས་སྐབས་གསུམ་གྲོང་མཛེས་མཛེས་ལྡན་ཞིང་ཁམས་མཛེས་མཛེས། །མཛེས་མཛེས་ངོ་མཚར་
བཀོད་མཛེས་མཛེས་སོ་འོག་མིན་མཛེས་མཛེས། །
མཐའ་ཐོག་སྦྱར་བའི་ཟུང་ལྡན། སཱ་ལའི་ལྗོན་པ་རླུང་གིས་བསྐྱོད་ལྡེམ་ལྡེམ། །ལྡེམ་ལྡེམ་
གཞོན་ནུའི་ལང་ཚོ་ཆེར་རྒྱས་རྒྱས། །རྒྱས་རྒྱས་ཕྲིན་ལས་དབྱར་གྱི་མཚོ་འཕེལ་འཕེལ། །འཕེལ་
འཕེལ་འཇིག་རྟེན་དགའ་བའི་དགའ་སྟོན་དཔལ། །ཕྱེད་བཟླས་ལས་ཐོག་བར་གཉིས་བར་མཐའ་
གཉིད་བཟླས་པ། །རབ་མཛེས་བལྟ་བས་མི་བཟོད་འོད་འབར་བ། །སྲིད་པའི་ཁྲི་མུན་འཇོམས་བྱེད་
མིག་གཅིག་པུ། །རབ་མཛེས་བལྟ་བས་མི་བཟོད་འོད་འབར་བ། །སྲིད་པའི་ཁྲི་མུན་འཇོམས་བྱེད་
མིག་གཅིག་པུ། །
དང་པོ་གཉིས་པ་དང་གསུམ་པ་བཞི་པར་བཟླས་པ། དྲི་མེད་དཀོན་མཆོག་གྱུར་འགྱུར་
མེད་པ། །དྲི་མེད་དཀོན་པའི་མཆོག་གྱུར་འགྱུར་མེད་པ། །འགྲོ་བའི་རེ་སྐོང་ཡིད་བཞིན་ནོར་བུ་གང༌། །
འགྲོ་བའི་རེ་སྐོང་ཡིད་བཞིན་ནོར་བུ་གང༌། །དང་པོ་བཞི་པར་གཉིས་པ་གསུམ་པར་བཟླས་པ། ཆ་
ཤས་ཡོངས་རྫོགས་ཞི་བསིལ་འོད་དཀར་ཆ། ཉོན་མོངས་གདུང་སེལ་འགྲོ་བློ་དགའ་བགྱིད་པའི། །
ཉོན་མོངས་གདུང་སེལ་འགྲོ་བློ་དགའ་བགྱིད་པའི། །ཆ་ཤས་ཡོངས་རྫོགས་ཞི་བསིལ་འོད་དཀར་ཆ། །
29

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
རྐང་པ་བཟླས་པ་ལས་དང་པོ་གཉིས་པར་བཟླས་པ། རབ་ཀར་རི་དྭགས་མཚན་མས་མཛེས་པའི་ལྷ། །
རབ་དཀར་རི་དྭགས་མཚན་མས་མཛེས་པའི་ལྷ། །འོད་དཀར་ཅན་དེ་འཆི་མེད་ལྷ་ལམ་དང༌། །
འཕགས་པ་ཁྱེད་ནི་གདུལ་བྱའི་ཡིད་ཀྱི་མཁར། །དང་པོ་གསུམ་པར་བཟླས་པ། གར་གྱི་ཉམས་ལྡན་
རོལ་པའི་འཇོ་སྒེག་ཅན། །འཆི་མེད་བུ་མོ་སུམ་རྩེན་གནས་སུ་སྟེ། །གར་གྱི་ཉམས་ལྡན་རོལ་པའི་
འཇོ་སྒེག་ཅན། །གསུང་གི་དབང་ཕྱུག་རྒྱལ་སྲས་དབུས་ན་འགྱིང༌། །དང་པོ་བཞི་པར་བཟླས་པ། །
འགྲོ་བའི་ཚ་གདུང་སེལ་བའི་བསིལ་འོད་ཅན། །ཧ་རི་ཙནྡན་ལྗོན་པ་བཟང་པོ་དེ། །འཇིག་རྟེན་
མགོན་པོ་ཕྱག་ན་པདྨ་ཡང༌། །འགྲོ་བའི་ཚ་གདུང་སེལ་བའི་བསིལ་འོད་ཅན། །གཉིས་པ་གསུམ་པར་
བཟླས་པ། འབྲུ་བཅུད་མེ་ཏོག་འཕེལ་བྱེད་དབྱར་སྐྱེས་རྩི། །ཆུ་འཛིན་བསྐྱོད་པའི་ཟེགས་མ་འཐོར་པ་
གང༌། །ཆུ་འཛིན་བསྐྱོད་པའི་ཟེགས་མ་འཐོར་པ་གང༌། །བྱང་སེམས་མྱུ་གུ་རབ་ཏུ་རྒྱས་པར་བྱེད། །
གཉིས་པ་བཞི་པར་བཟླས་པ། མཚན་མོའི་ནོར་བུ་འོད་ལྡན་དཀྱིལ་འཁོར་ཡང༌། །རབ་
དྭངས་ཡིད་མཚོའི་མཁའ་ལ་རྟག་ཏུ་ཤར། །གསུང་སྤྲུལ་རྒྱལ་རྒྱས་སྲས་གཞོན་ནུ་གསར་པ་ཡང༌། །
རབ་དྭངས་ཡིད་མཚོའི་མཁའ་ལ་རྟག་ཏུ་ཤར། །གསུམ་པ་བཞི་པར་བཟླས་པ། སྟེང་འཐུང་འདབ་
སྟོང་བཞད་པའི་མཛེས་སྡུག་དང༌། །རང་འོང་ཀུན་ཁྱབ་གདུང་སེལ་ཟེར་ཕུང་ཅན། །སྐར་ཚོགས་ལྟར་
བཀྲའི་དབུས་ན་རྣམ་པར་བརྗིད། །སྐར་ཚོགས་ལྟར་བཀྲའི་དབུས་ན་རྣམ་པར་བརྗིད། །རྐང་པ་དང་
པོ་གཉིས་པ་དང་གསུམ་པར་བཟླས་པ། རབ་སྙན་བརྗིད་པའི་དཔལ་ལྡན་ཡིད་འཕྲོག་པ། །རབ་
སྙན་བརྗིད་པའི་དཔལ་ལྡན་ཡིད་འཕྲོག་པ། །རབ་སྙན་བརྗིད་པའི་དཔལ་ལྡན་ཡིད་འཕྲོག་པ། །
ཚངས་དབྱངས་སྤྲིན་སྒྲ་དྲི་ཟའི་ཏམྦུར། །དང་པོ་གསུམ་བཞིར་བཟླས་པ། དྲན་པས་འདོད་སྦྱིན་
བསོད་ནམས་མཐུ་ལས་གྲུབ། །མགོན་པོ་རིན་ཆེན་དཔག་བསམ་རྐང་འཐུང་ཡང༌། །དྲན་པས་འདོད་
སྦྱིན་བསོད་ནམས་མཐུ་ལས་གྲུབ། །དྲན་པས་འདོད་སྦྱིན་བསོན་ནམས་མཐུ་ལས་གྲུབ། །གཉིས་པ་
གསུམ་པ་དང་བཞི་པར་བཟླས་པ། གང་སྐུ་ནོར་བུ་རིན་ཆེན་རྡུལ་བརྩེགས་རི། །བརྟན་ཅིང་འགྱུར་
མེད་འགྲོ་ཁམས་བརྟེན་པའི་གཞི། །བརྟན་ཅིང་འགྱུར་མེད་འགྲོ་ཁམས་བརྟེན་པའི་གཞི། །བརྟན་
ཅིང་འགྱུར་མེད་འགྲོ་ཁམས་བརྟེན་པའི་གཞི། །རྐང་པ་དང་པོ་ཉིད་ཕྱི་མ་གསུམ་ལ་བཟླས་པ། སྤྱན་
30

མེ་ལོང་མའི་སརྒ་གསུམ་གྱིས་བསྟན་དོན་དཔེར་བརྗོད་ཀྱི་སྒོ་ནས་འཇིག་རྟེན་དབང་ཕྱུག་སྤྱན་རས་གཟིགས་ལ་བསྔགས་པ།
རས་གཟིགས་འོད་ལྡན་འཇིག་རྟེན་རྒྱན་གཅིག་མུན་པ་འཇོམས། །འོད་ཉི་མ། ལྡན་འཇིག་རྟེན་རྒྱན་གཅིག་
མུན་པ་འཇོམས། །ཟླ་བ། འོད་ལྡན་འཇིག་རྟེན་རྒྱན་གཅིག་མུན་པ་འཇོམས། །ནོར་བུ་འོད་ལྡན་འཇིག་
རྟེན་རྒྱན་གཅིག་མུན་པ་འཇོམས། །ཚིགས་བཅད་བཟླས་པ། མངོན་སུམ་སྤྱན་རས་གཟིགས་དབང་པོའི་ཡུལ་དུ་
འབྱུང་དཀའ་ཞིང༌། །མི་གཙང་ལྷད་དང་ར་རིའི་དྲིས་མ་གོས། །གཞན་དོན་འབད་མེད་སྒྲུབ་པའི་མཐུ་
དང་ལྡན། །རྒྱུ་སྐར་དབུས་ན་ཉི་ལྟར་མཆོག་ཏུ་གྱུར། །ནོར་བུ་རིན་ཆེན། མངོན་སུམ་དབང་པོའི་ཡུལ་དུ་
འབྱུང་དཀའ་ཞིང༌། །མི་གཙང་ལྷད་དང་ར་རིས་དྲིས་མ་གོས། །གཞན་དོན་འབད་མེད་སྒྲུབ་པའི་མཐུ་
དང་ལྡན། །རྒྱུ་སྐར་དབུས་ན་ཉི་ལྟར་མཆོག་ཏུ་གྱུར། །
རྐང་པ་དང་པོ་དང་ཕྱི་མ་གསུམ་ལ་བཟླས་པ་ཟུང་ལྡན་ཆེན་པོ། ལོངས་སྤྱོད་རབ་རྒྱས་ སྤྱན་
རས་གཟིགས། ལོངས་སྤྱོད་རབ་རྒྱས་པ། །ལོངས་སྤྱོད་རབ་རྒྱས་ལྷ་དབང་། ལོངས་སྤྱོད་རབ་རྒྱས་པ། །
ལོངས་སྤྱོད་རབ་རྒྱས་རྒྱལ་པོ་ལོངས་སྤྱོད་རབ་རྒྱས་པ། །ལོངས་སྤྱོད་རབ་རྒྱས་སངས་རྒྱས་རྣམས་ཀྱི་ལོངས་
སྤྱོད་རབ་རྒྱས་པ། །འདྲེས་པའི་ཟུང་ལྡན། མཛེས་མཛེས་ཟླ་བ་ལས་མཛེས་མཛེས་པའི་ཕུལ་བྱུང༌། །
ཕུལ་བྱུང་བསིལ་ལྡན་འོད་ཟེར་བསིལ་ལྡན་འོད་ཟེར་བསིལ་ལྡན་ལས་ལྷག །ལྷག་པར་བརྗིད་ལྡན་
གཟི་བརྗིད་ཉི་མ་ལ་འགྲན། །འགྲན་བྲལ་དམ་པའི་ཡོན་ཏན་བྲལ་སྨིན་ཆོས་བྱུག །རྐང་པ་བཟློག་པ།
དཔལ་ལྡན་ཆོས་བཟང་གྲགས་པའི་ཁྱབ། །ཁྱབ་པའི་གྲགས་བཟང་ཚེས་ལྡན་དཔལ། །གནས་
མཆོག་རྒྱས་མཛེས་བརྗིད་ལྡན་འོད། །འོད་ལྡན་བརྗིད་མཛེས་རྒྱན་མཆོག་གནས། །ཚིགས་བཅད་
ཕྱེད་བཟློག་པ། རྫུན་ཕྱིར་དེ་མེད་དངོས་བྲལ་སྟོད། །ཁྱབ་འོད་བསིལ་འོད་དཀར་བཞིན་མཛེས། །
མཛེས་བཞིན་དཀར་ཟླུམ་བསིལ་འོད་ཁྱབ། །སྟོང་བྲལ་དངོས་མེད་དེ་ཕྱིར་རྫུན། །ཚིགས་བཅད་
བཟློག་པ། སྙན་གྲགས་འོད་དཀར་གདུགས་འཁོར་དཔལ། །མངོན་མཐོ་ངེས་ལེགས་ལམ་ལྡན་
དགའ། །རྩེར་སོན་མཆོག་མཛེས་བསིལ་ཟེར་ཤང༌། །བརྟན་ཟབ་ཡངས་བཞིན་དེ་རྒྱས་ཁྱབ། །ཁྱབ་
རྒྱས་དེ་བཞིན་ཡངས་ཟབ་བརྟན། །གང་ཟེར་བསིལ་མཛེས་མཆོག་གསོན་རྩེར། །དགའ་ལྡན་ལམ་
ལེགས་ངེས་མཐོ་མངོན། །དཔའ་འཁོར་གདུགས་དཀར་འོད་གྲགས་སྙན། །
དབྱངས་བཞིར་ངེས་པ། ཀ་མ་ལ་ལྟར་དཀར་འཇམ་ལྷ། །ཞི་ཞིང་བསིལ་བའི་ཉིད་ཀྱི་བྱིན། །
31

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
ཆུ་ཁུར་གདུགས་སུ་ཀུན་ཏུ་རྒྱུ། །འགྲོ་ཚོགས་བློ་གྲོས་མཚོ་ཡོངས་སྐོར། །དབྱངས་ཨི་ཨ་ཨེ་གསུམ་དུ་
ངེས་པ། བསིལ་ཞིང་གཟི་བརྗིད་ཉི་བཞིན་འཁྱིལ། །རབ་ཡངས་པད་དཀར་འདྲ་ཞལ་ནས། །འདྲེན་
བྱེད་གཡེལ་མེད་འཚེར་བྱེད་དེས། །དགེ་ལེགས་བྱེ་སྙེད་ལེགས་བྱེད་རྗེ། །དབྱངས་ཨི་ཨེ་གཉིས་སུ་
ངེས་པ། ཉི་བཞིན་བརྗིད་ཅིང་སྒྲིབ་རིང་བསྲིངས། །ཇི་བཞིན་གཟིགས་ཤིང་ཉིད་དྲིན་གྱིས། །ཤེས་
ལེགས་མི་བསྐྱོད་བདེན་ཞེན་སྲེག །དགེ་ལེགས་ཡེ་ཤེས་ཟེར་ཆེན་འགྱེད། །ཨ་གཅིག་པུར་ངེས་པ།
རབ་ཡངས་ཞལ་རས་པདྨ་ལྟར། དཀར་དམར་མདངས་ལྡན་ཆགས་ཉམས་རྒྱས། །ཐམས་ཅད་
དགའ་མཛད་རྒྱན་དང་ལྡན། །དྲན་པས་སངས་རྒྱས་སར་རབ་གནས། །སྐྱེ་གནས་མཆུ་སོ་མགྲིན་
རྐན་བཞིར་ངེས་པ། གང་གི་བཞིན་རས་པད་དཀར་མཛེས། །འདྲེན་བྱེད་ཨུཏྤལ་གསར་བ་བཞིན། །
སྒྲ་ཅོག་བུང་བའི་མདངས་ལ་འགྲན། །ཞབས་སོར་ངང་པའི་དྲ་བར་མཚུངས། །
གབ་ཚིག་རྒྱན་ཟོར་ཙམ་བཀོད་པར། ཀུན་ཏུ་ཚོགས་པའི་གབ་ཚིག །བདག་མ་མི་ཤེས་མ་རིག་
པ་ཅན་གྱི་གྲོགས་ངན་གབ་བྱ། གབ་བྱེད་མ་རིག་པ་ཅན། རིག་པ་ཅན་དུ་ནི། །ནམ་ཡང་འགྲོགས་པ་མ་ཡིན་ན། །ཅི་
ཕྱིར་བཞིན་ཉིད་རྣམ་པར་འགྱུར། །ཀྱེ་ཀྱེ་གྲུ་འཛིན་རིར་དགྱེས་པ། །རབ་བཅོམ་གྱི་གབ་ཚིག །མུན་
པ་འགྲོ་བའི་འཇོམས་བྱེད་པའི། །ཚ་ཟེར་མ་རིག་ཐུགས་རྗེའི་འོད། །དེ་ཡིས་གཅོད་པར་མཛད་ཅིང་
དག །བཞད་པ་ཀུནྡུའི་ཚལ་བློ་གྲོས། །མཐུན་གཟུགས་ཀྱི་གབ་ཚིག །མིག་སྟོབས་གངས་རི་དང་སྤྱན་རས་
གཟིགས། བསིལ་ལྡན་སྣང་བྱེད་འོད་འཁྱུགས་དཔལ། །ཞི་གསུང་ཆུ་སྒྲ་བསིལ་རོ་ལྡན་ལྷང་ལྷང་སྙན་སྒྲོག་
ཅིང༌། །མགུལ་པའི་ཕྱོགས་སུ་གནམ་བལ་སྟོད་གཡོགས་སྤྲིན་དང་དར་དཀར་སྟོད་གཡོགས།བགོས། །ཆུ་
འབབ་རྒྱུད་དུ་མཚམས་འཛིན་སྤང་གཤོང་ལྗང་གུ་དང་སྐེད་ཆིངས་དར་དབྱངས་ལྗང་གུ། མརྒད་བཞིན། །འདིར་རྒྱན་
ཕྱི་མ་གཉིས་མཁོ་ཆེར་མེད་སྟབས་ས་བཅད་མ་སྟོང་ཙམ་དུ། དཔེར་བརྗོད་འགའ་ཟུང་ལས་མ་
བྲིས་སོ།། །།སརྦ་སྭསྟི་སིདྡྷི་ར་སྟུ།
ངག་གི་དབང་ཕྱུག་སློབ་དཔོན་དཎྜིའི་ཞབས། །གང་གི་ལེགས་བཤད་ཆུ་གཏེར་ཆེ་དག་
ལས། །ཟེགས་མ་ཙམ་ཞིག་མྱོང་བའི་གཏམ་བཟང་པོ། །འཇིག་རྟེན་མགོན་པོ་རྡོ་རྗེ་ཉི་མ་ཆེའི། །
ཞབས་ཀྱི་པདྨོར་ཅུང་ཟད་བསྔགས་པ་འདིའི། །གཅིག་ཏུ་དཀར་བའི་བསོད་ནམས་མཻ་ན་ཀའི། །ལང་
32

མེ་ལོང་མའི་སརྒ་གསུམ་གྱིས་བསྟན་དོན་དཔེར་བརྗོད་ཀྱི་སྒོ་ནས་འཇིག་རྟེན་དབང་ཕྱུག་སྤྱན་རས་གཟིགས་ལ་བསྔགས་པ།
ཚོ་གས ར་དུ་བརྟས་པའི་འཇོ་སྒེག་ལས། །འགྲོ་ཀུན་རྫོགས་ལྡན་དཔལ་ཡོན་རྒྱས་ཕྱིར་སྨོན། །བཀྲ་
ཤིས་གཟི་ལྡན་ཚོགས་གཉིས་སྟོབས་ལས་ལེགས་གྲུབ་རྒྱལ་བ་ཉི་མའི་གཉེན། །བཀྲ་ཤིས་ཞི་བསིལ་
སྤྲོས་པའི་མཐའ་བྲལ་དམ་ཆོས་གདུང་སེལ་བདུད་རྩིའི་གཏེར། །བཀྲ་ཤིས་བཀོད་མཛེས་ཡོན་ཏན་
དཔལ་འབར་དགེ་འདུན་རྒྱུ་སྐར་དཀྱིལ་འཁོར་རྒྱས། །བཀྲ་ཤིས་རབ་འབར་མཆོག་གསུམ་མཐུ་
ཡིས་མི་མཐུན་ཕྱོགས་ལས་རྒྱལ་གྱུར་ཅིག །
དེ་ལྟར་ཚིག་རྒྱན་གྱི་བསྟན་བཅོས་ཆེན་པོ་མེ་ལོང་མའི་ལེའུ་གསུམ་གྱི་དཔེར་བརྗོད་པ་འདི་
བཞིན་གཞུང་འདི་ཉིད་འཆད་པའི་སློབ་དཔོན་རིག་པའི་གནས་ལ་མི་རྨོངས་པའི་བློ་གྲོས་མཆོག་ཏུ་
གྱུར་པ་ཀརྨ་སྨོན་ལམ་འོད་ཟེར་ལྷག་བསམ་བསྟན་པའི་རྒྱན་མཚན་གྱི་ཞལ་སྔ་ནས་ཇི་ལྟར་ཐོས་པའི་
િ
དོན་དང་མཐུན་པར། དཔལ་ཀརྨ་པའི་མཚན་གྱི་བྱིན་རླབས་ཙམ་ཐོབ་པ་ཀུན་བཟང་མཁའ་ཁྱབ་རྡོ་
རྗེའམ། དཔལ་ལྡན་མཆོག་གི་བློ་གྲོས་ལུང་རྟོགས་ཆོས་ཀྱི་ཉིན་བྱེད་ཕྲིན་ལས་གཟི་བརྗིད་རབ་ཏུ་
རྒྱས་པའི་སྡེ་ཞེས་འབོད་པས་རང་ལོ་བཅོ་བརྒྱད་པས་བྱི་ལོའི་ནག་པ་ཟླ་བའི་ཚེས་བཅུ་ནས་མགོ་
བརྩམས་ཏེ་ས་ཟླ་བའི་འཕེ